Paul Williams: respektimi i të drejtave të serbëve, çelësi i pavarësisë së Kosovës - 2003-10-31
Për hir të luftës, shqiptarët e Kosovës duhet të respektojnë të drejtat e serbëve
Të drejtat e pakicave serbe dhe kthimin i të zhvendosurve, janë çeshtjet që po vonojnë statusin përfundimtar të Kosovës, tha Paul Williams, profesori i Universitetit Amerikan për Drejtësinë. Profesori Williams, hartuesi i një numri marrëveshjesh me rëndësi jetike për shqiptarët, duke filluar nga Deytoni e deri në Ohër, tha se Shtetet e Bashkuara dhe Bashkimi Evropian nuk po shohin përparim drejt respektimit të të drejtave të pakicës serbe. tha profesori. Sipas zotit Williams standarti në bazë të të cilit duhet të gjykohet puna e qeverisë së Kosovës është ndërtimi i mekanizmave dhe miratimi i ligjeve që do të sigurojnë mbrojtjen e të drejtave të serbëve dhe jo numri i atyre që do të kthehen në Kosovë. Problemin e transferimit të kompetencave nga UNMIK-u tek qeveria kosovare, eksperti e shikon si të dyanshëm. UNMIK-u nuk i lëshon kompetencat pasi nuk beson se pala shqiptare do të mund t’i përdorë ato siç duhet, kurse nga ana tjetër udhëheqja e Kosovës nuk ka qënë në gjendje të shfrytezojë ato pak kompetenca që ka patur. Profesori Williams pret që Këshilli i Sigurimit ti japë kësaj rradhe udhëzime administratorit Harri Holkeri për fillimin e negociatave jozyrtare për statusin përfundimtar. Dialogu Prishtinë-Beogradë, tha ai, do të vazhdojë në nivele teknike por dialogu i vërtetë do të jetë ai midis udhëheqjes së Kosovës, Shteteve të Bashkuara dhe Bashkimit Evropian. Statusi përfundimtar i Kosovës do të përcaktohet midis Prishtinës, Washingtonit dhe Brukselit dhe jo nga Beogradi. Profesori Williams është optimist se statusi përfundimtar i Kosovës po afron dhe ai parashikon që ky status të bëhet realitet deri në pranverën e vitit 2005. //rd//